Primarii marilor orașe îi cer Guvernului banii cheltuiți în timpul pandemiei.
Primarii marilor orașe, reuniți în Asociația Municipiilor din România, îi cer Guvernului banii cheltuiți în timpul pandemiei. Marți, ei au avut o întâlnire cu premierul Florin Cîțu. S-a convenit că banii vor ajunge la primării pe parcursul acestui an.
Reprezentanții Asociației Municipiilor din România au avut marți o întâlnire cu premierul Florin Cîțu. Ei i-au arătat șefului Guvernului că nu au primit înapoi decât o mică parte din fondurile consumate în timpul pandemiei."Avem 240 de mililoane de euro cheltuiți în 2020 pe tot ceea ce înseamnă pandemie. Am primit 40 milioane înapoi, deci 20% din cât am cheltuit. S-a convenit că în continuare din fondurile europene se va încerca rambursarea acestor cheltuieli făcute de administrația locală. Aici premierul a fost deschis", a declarat președintele Asociației Municipiilor din România, Emil Boc.Banii vor fi rambursați anul acesta, a precizat primarul orașului Cluj-Napoca, Emil Boc. De asemenea, în perioada următoare ministrul Sănătății va emite ordinul privind cheltuielile făcute de primării cu centrele de vaccinare.